钦定古今图书集成/理学汇编/文学典/第236卷 > 《段安节乐府杂录》 > 《康老子》
## 钦定古今图书集成/理学汇编/文学典/第236卷 > 《段安节乐府杂录》 > 《康老子》

康老子即长安富家子，落魄不事生计，常与国乐游
处。一旦家产荡尽，偶一老妪持旧锦褥货鬻，乃以半
千获之。寻有波斯见，大惊谓康曰：“何处得此？是冰蚕
丝所织。若暑月陈于座，可致一室清凉，即酬千万。”康
得之，还与国乐追欢，不经年复尽。寻卒后，乐人嗟惜
之，遂制此曲，亦名《得至宝》。

明皇初，纳太真妃，喜谓后宫曰：“予得杨家女，如得至
宝也。”遂制曲，名《得宝子》。